PRESSEMELDING

24-05-2023

# engcon satser videre på rallycross med elbiler

**VM i rallycross for elbiler innleder sesongen med løp i Montalegre i Portugal 1. og 2. juni. Som i fjorårssesongen er engcon samarbeidspartner med Construction Equipment Dealer Team (CE Dealer Team) med førerne Klara Andersson og Niclas Grönholm.**

2022 var første gang et VM ble arrangert med helektriske biler, noe som var et stort skritt mot bærekraft i motorsportverdenen. Satsingen er helt i tråd med engcons ambisjoner når det gjelder klimaomstillingen for gravebransjen.

– Samarbeidet har vært en suksess for oss, sier Martin Engström, produktsjef i engcon. Vår bærekraftsvisjon når det gjelder gravebransjen, passer virkelig med den nye elektriske VM-serien og satsingen på elbiler. Vi jobber virkelig mot det samme målet. Med engcons nye generasjon av tiltrotatorer fokuserer vi på energibesparelser. Våre innovative løsninger gjør oss mindre avhengige av fossile drivstoff og gir en energioptimalisert gravemaskin som blir enda smidigere å kjøre, sier han.

Både Klara Andersson og Niclas Grönholm har signert en flerårig avtale med CE Dealer Team, og sist sesong endte Klara som nummer sju og Niclas som nummer tre i den banebrytende rallycrosserien.

I forbindelse med VM-serien i fjor lanserte man produktet «recovery plate», et redskap som gjør at man enkelt kan flytte biler på rallycrossbanen. Dette gjøres raskt uten at banepersonellet trenger å gripe inn, noe som styrker sikkerheten rundt håndteringen. Redskapet «recovery plate» brukes sammen med en tiltrotator, og håndteringen blir derfor enda mer effektiv siden tiltrotatoren gir stor fleksibilitet takket være de unike egenskapene i tilt og rotasjon. Produktet er utviklet i et samarbeid mellom engcon, Volvo CE og Granfors racing.

Interessen for VM-serien for elbiler var stor i 2022; elektrifisering av motorsporten er i sin spede begynnelse, men både tilskuere og samarbeidspartnere fulgte nøye med på de ulike rundene. Interessen er fortsatt stor foran den kommende sesongen, og engcon ser frem til de ulike rundene der de kan møte sluttkunder og sammen heie frem Klara og Niclas.

For mer informasjon om sesongens runder: [CE Dealer Team](https://www.cedealerteam.com/the-team)

**Hvis du ønsker mer informasjon, kan du kontakte:**  
Martin Engström, Product Manager | martin.engstrom@engcon.se | +46 [0]70 571 76 61  
Viktoria Winberg, Marketing Manager | viktoria.winberg@engcon.se | + 46 [0]70 316 16 77

**engcon** er ledende global leverandør av tiltrotatorer og tilhørende redskaper som øker gravemaskinens effektivitet, fleksibilitet, lønnsomhet, sikkerhet og bærekraft. Med kunnskap, engasjement og høyt servicenivå skaper engcons drøyt 400 medarbeidere suksess for sine kunder. engcon ble grunnlagt i 1990, har hovedkontor i Strömsund i Sverige og betjener markedet via 14 lokale salgsselskaper og et etablert nettverk av forhandlere rundt om i verden. Selskapet hadde en netto omsetning på ca. 1,9 milliarder svenske kroner i 2022. engcons B-aksje er notert på Nasdaq Stockholm.

Hvis du ønsker mer informasjon, kan du gå inn på [www.engcongroup.com](http://www.engcongroup.com)